Shtëpia e Bardhë, pritshmëri të ulëta për takimin Biden-Xi
Takimi virtual pritet të përqendrohet në menaxhimin e rregullave të konkurrencës mes dy vendeve rivale, por nuk ka të ngjarë të përfundojë me një zgjidhje të mosmarrëveshjeve.
Takimi virtual mes Presidentit amerikan Joe Biden dhe atij kinez Xi Jinping është planifikuar të mbahet të hënën, një vazhdimësi e telefonatës së tyre në shtator. Shtëpia e Bardhë tashmë ka sinjalizuar se nuk pret rezultate specifike nga takimi. tha zëdhënësja e Shtëpisë së Bardhë Jen Psaki. Shtetet e Bashkuara e shohin Kinën si konkurrentin e saj strategjik, ndërsa Pekini po përpiqet të rrisë ndikimin e tij ushtarak dhe ekonomik në mbarë botën. Megjithatë, në prag të takimit, retorika nga të dyja palët është zbutur. Në një hap tjetër pozitiv, në konferencën e OKB-së për klimën në Glasgou, Shtetet e Bashkuara dhe Kina, dy emetuesit më të mëdhenj të dioksidit të karbonit në botë, njoftuan papritur se do të punojnë së bashku për të ulur nivelin e emetimit dhe se do të takohen rregullisht për të diskutuar mbi krizën e ndryshimit të klimës. thotë Patrick Cronin nga Instituti Hudson. Megjithatë, mosmarrëveshjet mbi gjendjen e të drejtave të njeriut në Hong Kong dhe atë të pakicave ujgure ka të ngjarë të mbeten të pazgjidhura, si dhe ato për çështjet e tregtisë, lirisë së lundrimit dhe zgjerimit ushtarak të Pekinit në Detin e Kinës Jugore dhe ngushticën e Tajvanit. thotë Robert Daly nga Qendra Wilson. Përpara takimit të tyre, të dy udhëheqësit morën pjesë në një takim virtual të premten të forumit të Bashkëpunimit Ekonomik Azi-Paqësor, të organizuar nga Zelanda e Re, ku presidenti kinez Xi paralajmëroi rreth rrezikut të rikthimit të tensioneve të kohës së Luftës së Ftohtë në rajon. tha ai. Presidenti Xi po i referohej përpjekjeve të Shteteve të Bashkuara për të forcuar partneritetet e saj në rajon, duke përfshirë partneritetin “Quad” me Indinë, Japoninë dhe Australinë.